Comité Olímpicu Internacional

El Comité Olímpicu Internacional (COI) con sede en Lausana (Suiza), creóse'l 23 de xunu de 1894 pol Barón Pierre de Coubertin en París col envís d'alitar los antiguos xuegos olímpicos griegos. Na so primer integración taben representaos dolce países: Arxentina (José Benjamín Zubiaur) Bélxica (Maxime de Bousies) Austria-Bohemia (Jiri Guth-Jarkovsky) Estaos Xuníos (William Sloane) Francia (Ernest F.Callot y Pierre de Coubertin) Grecia (Demetrius Vikelas) Gran Bretaña (C. Herbert Ampfhill y Charles Herbert) Hungría (Ferenc Kemény) Italia (Mario Luccesi Palli y Andria Carafa) Nueva Zelanda (Leonard A. Cuff) Rusia (Alexei Xeneral de Boutowsky) Suecia (Viktor Xeneral Balck) El COI coordina les actividaes del Movimientu Olímpicu. Arriendes ta encargáu de supervisar y alministrar tol tocante a los Xuegos Olímpicos. Ye dueñu de tolos derechos asociaos a los símbolos olímpicos, la bandera, himnu, lema, xuramentu y los xuegos. Remana los derechos de tresmisión de los xuegos, la publicidá y demás actividaes d'alcuerdu a la Carta Olímpica. Arriendes ye l'organismu internacional encargáu d'organizar y escoyer les ciudaes que van ser sedes de los Xuegos Olímpicos cada 4 años. Referencies Enllaces esternos Páxina web oficial (en distintes llingües)